**บันทึกรายงานการประชุมผู้บริหาร สมาชิกสภาองค์การบริหารส่วนตำบลวังยาง พนักงานส่วนตำบล**

**ประจำเดือนตุลาคม 2560**

**เมื่อวันที่ 4 ตุลาคม พ.ศ. 2560**

 **ณ ห้องประชุมองค์การบริหารส่วนตำบลวังยาง**

------------------------------------

 เปิดประชุม เวลา 09.00 น.

นายก อบต. - ก็ขอสวัสดีท่านสมาชิก อบต. ทุกท่าน คณะผู้บริหาร พนักงาน ที่ได้เข้าร่วมประชุมในวันนี้นะครับ ในการประชุมก็เหมือนการเปิดปีงบประมาณ 2561 ช่วงนี้ฝนตกเนื่องจากมรสุมพายุในช่วงนี้ ผมก็เป็นห่วงเรื่องถนนกลัวว่าถนนขาด ผมก็ขอฝากทางกองช่างด้วย งานซ่อมแซมถนนผมก็ขอให้ทางกองช่างช่วยเร่งรัดว่าดำเนินการไปถึงไหนแล้วครับ

 - เข้าวาระที่ประชุมอำเภอเนินมะปราง ซึ่งก็มีเรื่องการถวายพระราชทานเพลิงพระบรมศพในหลวงในวันที่ 26 ตุลาคม 2560 ซึ่ง อบต.วังยาง ได้รับมอบงาน คือ เครื่องเสียงในงาน 4 ชุด ไฟสว่างทั้งงาน ซึ่งผมก็ให้ท่านปลัดได้เข้าไปประสานงานกับทางอำเภอในการเตรียมผังและแผนที่ที่จะต้องใช้ ซึ่งผมก็ขอให้กองช่างได้เข้าไปช่วยในการทำแผนผัง ผมก็ขอให้ปลัดและ ผอ.กองช่าง ดำเนินการนะครับ สำหรับผู้ที่ได้ลงจิตอาสาไว้ ซึ่งทางอำเภอก็จะนัดประชุมอีกครั้ง ซึ่งของพระราชทานในวันที่ 12 ตุลาคม 2560 การจัดงานในวันที่ 26 ตุลาคม 2560 ซึ่งก็ขอให้แจ้งประชาสัมพันธ์ให้พี่น้องประชาชนในแต่ละหมู่ทราบว่าทางอำเภอได้ให้เข้าพิธีได้ตั้งแต่เวลา 08.00 - 16.00 น. คือทั้งวันให้ทยอย ๆ กันนะครับ ซึ่งทางอำเภอได้จัดเตรียมที่จอดรถไว้หน้าอำเภอเนินมะปราง ในวันที่ 27 ตุลาคม 2560 ภายในเวลากลางคืนให้เก็บป้ายอาลัยและผ้าขาวดำทั้งหมดภายในคืนวันที่ 27 ตุลาคม 2560 ซึ่งในวันที่ 13 ตุลาคม 2560 ให้ลดธงชาติไว้ครึ่งเสา ในวันที่ 23 ตุลาคม 2560 ก็ยังมีการถวายพวงมาลายังเหมือนเดิมในวันปิยมหาราช สมาชิกให้สวมชุดปกติขาว ใกล้ ๆ วันงานผมจะให้เตรียมกำหนดการให้อีกครั้งครับ

 - เรื่องการแจกบัตรผู้มีรายได้น้อย ซึ่งทาง ธกส. ได้แจ้งให้ไปรับบัตรนะครับ ทั้งอำเภอเนินมะปรางตอนนี้เหลืออยู่ที่ 1,000 กว่าราย และในตอนนี้ร้านที่ร่วมกับรัฐบาลในตำบลวังยางก็มีอยู่ 1 ร้าน ซึ่งอยู่หมู่ 7 ซึ่งก็ขอให้แจ้งทางสมาชิกว่าให้ไปรูดบัตรได้ทั้งเดือนและเดือนพฤศจิกายนได้นะครับ และก็ช่วยให้แจ้งว่าอย่าเอาบัตรไปใส่ตู้ ATM ซึ่งไม่สามารถกดเป็นเงินสดได้นะครับ อย่างไรก็ตามในเรื่องของเครื่องรูดบัตรรัฐบาลก็ได้กำลังดำเนินการ ในเรื่องของร้านคงจะเร็ว ๆ นี้ คงเพิ่มขึ้นนะครับ

 - เรื่องส่งเสริมการพัฒนาผลไม้เมืองหนาว ซึ่งก็ได้แจกพันธุ์ทุเรียน ซึ่งก็ได้แจกในตำบลชมพู ในบ้านรักไทยครับ สำหรับเรื่องของทางอำเภอเนินมะปรางก็ไม่มีเรื่องใดแล้ว ก็จะเป็นเรื่องของตำบลวังยางของเรา

 - สำหรับในช่วงนี้เป็นปีงบประมาณใหม่ ซึ่งก็ต้องให้แจ้งประชาชนทราบด้วยว่าเราต้องรองบประมาณปี 2561 ใหม่นะครับ และในเรื่องของการเบิกจ่ายซึ่งระเบียบใหม่นั้นก็ยังต้องรอการปรับใช้ และการทำความเข้าใจเกี่ยวกับระเบียบใหม่ก่อนนะครับ

 - สำหรับเรื่องศูนย์พัฒนาเด็กเล็ก ซึ่งของศูนย์พัฒนาเด็กเล็กบ้านวังยาง ก็มีพนักงาน

ใหม่ ก็ขอให้ครูช่วยดูแลและสอน สั่งให้เขาช่วยในการทำงานด้วยนะครับ สำหรับศูนย์พัฒนาเด็กเล็กบ้านไทรดงยั้ง ทางป่าไม้ได้อนุญาตเข้าใช้ในพื้นที่ปลูกสร้างศูนย์พัฒนาเด็กเล็กบ้านไทรดงยั้ง

- ในวันนี้ทางบ้านวังดินเหนียวได้จัดงานกวนข้าวทิพย์ ก็ขอเชิญร่วมกิจกรรมกันนะครับ

- ในวันพรุ่งนี้ทางอำเภอเนินมะปรางก็ได้มาร่วมทำบุญที่วัดวังยาง ก็ขอเชิญพนักงานและสมาชิกทุกท่านเข้าร่วมกันนะครับ

ปิดประชุม เวลา 10.00 น.

(ลงชื่อ) วราพงษ์ มั่นใจดี ผู้จดบันทึกรายงานการประชุม

 (นายวราพงษ์ มั่นใจดี)

 เจ้าพนักงานธุรการปฏิบัติงาน

(ลงชื่อ) ปัญญา คำหล่อ ผู้ตรวจรายงานการประชุม

 (นายปัญญา คำหล่อ)

 นายกองค์การบริหารส่วนตำบลวังยาง